Diari Oficial de la Generalitat Valenciana


Sumari del DOGV 6265, del 12-05-2010 (2010/4897)

Bases generals que han de regir les convocatòries dels processos de selecció de les places incloses en les distintes ofertes d'ocupació pública de l'Ajuntament de Manuel.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6265

Data del DOGV
:   12-05-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/4897


Data del document
:   26-04-2010

Organisme emissor
:   Ajuntament de Manuel

Tipus de document
:   Anunci

Anàlisi jurídica

 Descriptors 

:   * Manuel
    * concurs administratiu
    * concurs administratiu

Bases generals que han de regir les convocatòries dels processos de selecció de les places incloses en les distintes ofertes d'ocupació pública de l'Ajuntament de Manuel. [2010/4897]  
Mitjançant aquest anunci, es fa saber a tots els interessats que, mitjançant Resolució de l'Alcaldia de data 26 d'abril de 2010, s'han aprovat les bases generals esmentades, que literalment es transcriuen a continuació.  
«Bases generals que han de regir les convocatòries dels processos per a la selecció de les places incloses en les distintes ofertes d'ocupació pública de l'Ajuntament de Manuel.  
1. Objecte  
Aquestes bases tenen com a objecte establir les normes per les quals s'ha de regir el procés de selecció de les places incloses en les distintes ofertes d'ocupació pública de l'Ajuntament de Manuel.  
Aquestes bases no seran aplicables per als processos de selecció de places de funcionaris amb habilitació de caràcter nacional o de places de membres del cos de la policia local, les quals es regiran per la seua normativa específica.   
2. Legislació aplicable  
En tot el que no disposen les bases, i amb caràcter general, regirà el que s'estableix en les disposicions següents:  
- Llei 7/2007, de 12 d'abril, per la qual s'aprova l'Estatut Bàsic de l'Empleat Públic.   
- Llei 7/1985, de 2 d'abril, Reguladora de les Bases del Règim Local, amb les modificacions introduïdes per la Llei 11/1999, de 21 d'abril, de modificació de la Llei 7/1985, de 2 d'abril, Reguladora de les Bases del Règim Local, i altres mesures per al desenvolupament del govern local, en matèria de trànsit, circulació de vehicles de motor i seguretat viària i en matèria d'aigües.   
- Preceptes bàsics del Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.   
- Preceptes bàsics de la Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per successives lleis.   
- Preceptes bàsics del Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local (BOE número 142 de 14.06.1991).   
- Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana (DOGV número 2637 de 30.11.1995).   
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana (DOGV número 3477 de 20.04.1999).   
- Preceptes no bàsics del Reial Decret Legislatiu 781/1986, de 18 d'abril, i de la Llei 30/1984, amb les modificacions introduïdes per la Llei 23/1988.   
- Preceptes no bàsics del Reial Decret 896/1991, de 7 de juny.   
- Reial Decret 364/1995, de 10 de març, que aprova el Reglament General d'Ingrés del Personal al Servei de l'Administració General de l'Estat i de Provisió de Llocs de Treball i Promoció Professional dels Funcionaris Civils de l'Administració de l'Estat (BOE número 85 de 10.04.1995).   
- La resta de disposicions normatives que resulten aplicables sobre la matèria i/o aquelles que substituïsquen o despleguen les normes anteriorment esmentades.   
- Llei Orgànica 4/2000, d'11 de gener, sobre drets i llibertats dels estrangers a Espanya i la seua integració social. En l'article 10 estableix el dret d'accés com a personal laboral al servei de l'administració pública en les mateixes condicions que la resta de nacionals.  
3. Requisits dels aspirants  
Per a poder participar en les proves que es convoquen, a més dels requisits addicionals que es determinen per a cada plaça en les bases específiques de cada una de les convocatòries, els aspirants hauran de complir els següents:  
a) Tindre la nacionalitat espanyola, sense perjudici del que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Tindre complits 16 anys i no excedir, si escau, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
c) Estar en possessió de la titulació exigida i determinada per a cada una de les places en les bases específiques de les convocatòries.  
d) Posseir la capacitat funcional per a l'exercici de les tasques.  
e) No haver sigut separat per mitjà d'expedient disciplinari del servei de cap administració pública. Així mateix, no haurà de trobar-se inhabilitat per a l'exercici de funcions públiques en els termes establits en l'article 56.1.d de la Llei 7/2007, de 12 d'abril, de l'Estatut Bàsic de l'Empleat Públic.  
De conformitat amb el que estableix l'article 38.3 de la Llei 13/1982 d'Integració Social dels Minusvàlids, de 7 d'abril, seran admeses les persones amb minusvalideses en igualtat de condicions que els altres aspirants.  
La titulació s'acreditarà per mitjà de l'expedició dels títols corresponents per l'autoritat acadèmica competent. Aquesta mateixa autoritat podrà declarar també l'equivalència de títols i serà l'única competent per a fer aquesta declaració d'equivalència. Els títols hauran d'estar degudament convalidats en la data de finalització del termini de presentació d'instàncies.   
Tots i cadascun dels requisits hauran de complir-se, com a màxim, l'últim dia del termini de presentació d'instàncies i mantindre's durant tot el procés selectiu.   
4. Instàncies  
Qui vulga participar en les corresponents proves d'accés, haurà de sol·licitar-ho per mitjà dels models d'instància que facilitarà en el Registre General, situat a la planta baixa de l'edifici de la casa consistorial, a la plaça del Capellà Pascual Vidal, 11 d'aquesta localitat.  
Igualment, serà necessari que els aspirants adjunten el justificant acreditatiu d'haver efectuat el pagament dels drets d'examen, per a la realització de proves selectives d'accés a la funció pública.  
Aquest pagament es podrà realitzar mitjançant gir postal o telegràfic, adjuntant a la instància el justificant d'aquest, consignant el número de gir i indicant clarament les borses a què s'aspira.   
Les sol·licituds es dirigiran a l'Alcaldia Presidència d'aquest Ajuntament.   
Si és necessari, els mèrits de la fase de concurs caldrà acreditar-los per mitjà d'originals o fotocòpies compulsades, juntament amb la instància, i no es tindrà en compte cap mèrit que no s'acredite en eixe moment. En la instància cal detallar els mèrits que s'adjunten.   
Els aspirants amb una discapacitat igual o superior al 33%, hauran de fer-ho constar en la sol·licitud a fi de tindre en compte la previsió per a les adaptacions de temps i mitjans procedents, que es determinarà posteriorment pel Centre de Valoració i Orientació de Discapacitats, per a garantir la igualtat d'oportunitats amb la resta de participants.  
Per a això, aportaran junt amb la sol·licitud certificació de la conselleria o òrgans competents d'altres administracions públiques que acredite discapacitat igual o superior al 33%.  
El termini per a la presentació d'instàncies serà de 20 dies naturals, comptadors a partir de l'endemà de la publicació de l'anunci de convocatòria corresponent en el Butlletí Oficial de l'Estat, que obrirà el mencionat període de presentació.   
Les instàncies es presentaran en el Registre General, situat a la planta baixa de l'edifici de la casa consistorial, a la plaça del Capellà Pascual Vidal, 11, d'aquesta localitat, o en qualsevol de les formes que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).   
L'import dels drets d'examen i de formació de l'expedient per cada una de les proves selectives, únicament podrà ser tornat quan l'aspirant no siga admés al procés selectiu.   
5. Admissió d'aspirants  
Per a ser admesos a les proves selectives, serà suficient que els aspirants manifesten en les seues instàncies que compleixen totes i cada una de les condicions exigides referides a la data d'expiració del termini de presentació d'instàncies i que acrediten haver pagat els drets d'examen.   
Una vegada finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, en què declararà aprovades les llistes provisionals d'aspirants admesos i exclosos, la qual s'adoptarà atenent les declaracions dels aspirants. En aquesta resolució, que es publicarà en el Butlletí Oficial de la Província i al tauler d'anuncis, constarà el nom i els cognoms dels aspirants admesos i exclosos i, si és el cas, el motiu de l'exclusió, el lloc, la data i l'hora de constitució del tribunal, la composició d'aquest, així com la data, l'hora i el lloc de començament de les proves selectives. En eixa resolució es concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió. Els errors de fet podran esmenar-se en qualsevol moment, d'ofici o a petició de l'interessat.   
Conclòs el termini de reclamacions i esmenes, sense que s'haja presentat cap reclamació, la llista provisional esdevindrà automàticament definitiva, i s'anunciarà per mitjà d'anunci que es publicarà als llocs indicats per a la llista provisional. En cas contrari, açò és, que es presenten reclamacions, seran acceptades o recusades en la resolució per la qual s'aprove la llista definitiva d'admesos i exclosos, la qual es publicarà, així mateix, als llocs indicats per a la llista provisional. Els aspirants que, dins del termini assenyalat, no esmenen l'exclusió o al·leguen l'omissió, justificant el seu dret a ser inclosos en la relació d'admesos, seran definitivament exclosos de la realització de les proves.  
La resolució que aprova la llista definitiva d'admesos i exclosos posa fi a la via administrativa; per consegüent, i de conformitat el que disposen els articles 116 i 117 de la Llei 30/1992, de 26 de novembre, amb les modificacions introduïdes per la Llei 4/1999, de 13 de gener, i els articles 8, 14, 25 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats podran optar per interposar un dels recursos següents:  
a) Amb caràcter potestatiu, recurs de reposició davant de l'Alcaldia Presidència, en el termini d'un mes a comptar de l'endemà de la publicació de la mencionada resolució.   
Transcorregut un mes des de l'endemà de la interposició del recurs de reposició sense que haja sigut resolt, podrà entendre's desestimat a fi de poder interposar el recurs contenciós administratiu, a elecció seua, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des d'eixa desestimació.   
b) Recurs contenciós administratiu, a elecció seua, davant dels jutjats del mateix orde de València, o davant del jutjat contenciós administratiu del seu propi domicili, dins del termini de dos mesos a comptar de l'endemà de la publicació de la referida resolució.   
Tot això sense perjudici de poder exercir qualsevol altre recurs o acció que s'estime procedent en defensa dels seus interessos.   
6. Tribunal de selecció  
La composició del tribunal de selecció, predominantment tècnica i especialitzada, haurà d'ajustar-se als principis d'imparcialitat, i tendirà, així mateix, a la paritat entre home i dona; estarà integrat pels membres següents:   
Presidenta: la secretària de l'Ajuntament o funcionari d'aquesta corporació, o si no n'hi ha, d'una altra corporació en qui delegue, el qual serà designat pel president de la corporació municipal.   
Secretari: un funcionari d'administració general d'aquesta corporació, o si no n'hi ha, d'una altra corporació que actuarà a més com a vocal el qual serà designat pel president de la corporació municipal.   
Vocals:   
- Un representant de l'administració del Consell de la Generalitat Valenciana, designat per l'òrgan competent de la conselleria pertinent.   
- Un funcionari de carrera, o contractat en règim laboral amb caràcter fix d'aquesta corporació, o si no n'hi ha, d'una altra corporació, segons corresponga a la naturalesa de la plaça, el qual serà designat pel president de la corporació municipal.   
- Un funcionari de carrera, o contractat en règim laboral amb caràcter fix d'aquesta corporació, o si no n'hi ha, d'una altra corporació, segons corresponga a la naturalesa de la plaça, el qual serà designat pel president de la corporació municipal.   
- Un funcionari de carrera, o contractat en règim laboral amb caràcter fix d'aquesta corporació, o si no n'hi ha, d'una altra corporació, segons corresponga a la naturalesa de la plaça, el qual serà designat pel president de la corporació municipal.   
La designació dels membres del tribunal inclourà la dels respectius suplents.  
El president, el secretari i els vocals del tribunal tindran veu i vot.   
Els membres del tribunal hauran de posseir un nivell de titulació acadèmica o especialització igual o superior que l'exigit en la convocatòria.   
Per a un millor exercici de la seua missió, el tribunal podrà disposar la incorporació als seus treballs d'assessors especialistes en aquelles proves que ho considere necessari o convenient, quan les característiques o la dificultat de la prova ho requerisca, els quals es limitaran a l'exercici de les seues respectives especialitats tècniques i col·laboraran amb el tribunal i tindran veu però no vot.   
Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre, i notificaran aquesta circumstància a l'Alcaldia Presidència; així mateix, els aspirants podran promoure la recusació dels membres del tribunal, d'acord amb què s'ha establit en l'article 29 de la mencionada llei.   
No podran formar part dels tribunals ni ser nomenats col·laboradors o assessors qui, en els cinc anys anteriors a la publicació de la convocatòria, hagen realitzat tasques de preparació d'aspirants a proves selectives d'accés a l'administració pública.   
Els assessors del tribunal estaran sotmesos, així mateix, a les causes de recusació i abstenció establides anteriorment.   
El tribunal no podrà constituir-se ni actuar, sense l'assistència de més de la meitat dels seus membres, titulars o suplents indistintament i serà necessària l'assistència del president i del secretari.  
En cada sessió del tribunal podran participar els membres titulars presents en el moment de la constitució i si estan absents els suplents, sense que puguen substituir-se entre ells en la mateixa sessió.   
Si constituït el tribunal i iniciada la sessió, s'absenta el president i/o el secretari, designaran, entre els vocals concurrents, el seu substitut durant la seua absència.   
De totes i cada una de les sessions del tribunal, tant de celebració d'exercicis, correcció i avaluació, i deliberació dels assumptes de competència seua, el secretari estendrà una acta, que serà firmada per tots els membres del tribunal, en què es faran constar les qualificacions dels exercicis, l'avaluació individualitzada dels mèrits de cada aspirant en cas de concurs, i també les incidències i, si fóra necessari, les votacions que es produïren. Les actes, numerades i rubricades, constituiran part de l'expedient que mostrarà el procés selectiu dut a terme.   
Si per qualsevol motiu els membres del tribunal, el secretari o president o els seus suplents, amb independència de la responsabilitat en què incórreguen, no volen o no poden continuar sent membres, cosa que impedix la continuació reglamentària del procediment selectiu per falta de titulars o suplents necessaris, es consideraran vàlides les actuacions anteriors i previs els tràmits corresponents, es designaran els substituts dels qui hagen cessat i, posteriorment, es realitzaran les actuacions que falten fins a la finalització del procés selectiu.   
El tribunal està facultat per a resoldre els dubtes i les qüestions que puguen suscitar-se durant la realització de les proves i prendre els acords necessaris per a garantir el bon orde del procés selectiu en tot el que no estiga previst en aquestes bases. Així mateix, està facultat, per a interpretar-les adequadament.   
Els actes que posen fi als procediments selectius hauran de ser motivats. La motivació dels actes del tribunal dictats en virtut de discrecionalitat tècnica, científica o professional en el desenvolupament de la seua comesa de valoració serà suficient que estiga referida al compliment de les normes legals i reglamentàries, així com de les bases.   
Les resolucions del tribunal de selecció vinculen l'administració, sense perjudici que aquesta, si escau, puga procedir a la revisió, d'acord amb el que disposen els articles 102 i següents de la Llei de Règim Jurídic de les Administracions Públiques i del Procediment Administratiu Comú.   
Contra les resolucions i actes de tribunals de selecció, així com contra els seus actes de tràmit, si aquests últims decideixen directament o indirectament sobre el fons de l'assumpte, determinen la impossibilitat de continuar el procediment, produeïxen indefensió o perjudici irreparable a drets i interessos legítims, els interessats podran interposar recurs d'alçada davant de l'autoritat que els va nomenar, que caldrà fonamentar en qualsevol dels motius de nul·litat o anul·labilitat establits en els articles 62 i 63 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener.   
Per a la resolució del recurs, l'Alcaldia Presidència sol·licitarà un informe al tribunal actuant, el qual, si escau, tornarà a constituir-se per aquest motiu, de conformitat amb el que estableixen les bases. L'informe vincularà l'òrgan que ha de resoldre sobre el recurs quan pretenga alterar la proposta de nomenament.   
L'oposició a la resta d'actes de tràmit podrà al·legar-se pels interessats per a ña consideració en la resolució que pose fi al procediment.   
Respecte de les indemnitzacions que corresponen als membres del tribunal qualificador i assessors, és d'aplicació el que disposa el Reial Decret 462/2002, de 24 de maig, o normativa que el substituïsca.   
7. Començament i desenvolupament de les proves  
Els exercicis del procediment selectiu no podran començar fins que transcórreguen dos mesos des de la data en què es publique, en extracte, l'anunci de la convocatòria en el Butlletí Oficial de l'Estat i que inicie el termini de presentació d'instàncies. Igualment, les proves no podran començar fins que transcórreguen almenys 15 dies hàbils des de la publicació de la relació definitiva d'admesos i exclosos, o haja transcorregut aquest termini de 15 dies hàbils des que la relació provisional d'admesos i exclosos haja esdevingut definitiva.   
L'exposició pública de l'anunci del segon i successius exercicis, l'efectuarà el tribunal al tauler d'anuncis de l'Ajuntament. Si el tribunal estima un altre mitjà més idoni o de més seguretat jurídica per als opositors a fi de facilitar la màxima divulgació (les mateixes dependències on s'haja realitzat l'exercici, o qualsevol altre mitjà si es considera convenient) informarà els aspirants durant la realització de l'exercici.  
Aquesta exposició pública es realitzarà amb 48 hores, almenys, d'antelació al començament del següent exercici, si es tracta d'un de nou.   
Des de la total conclusió d'un exercici o prova fins al començament del següent, haurà de transcórrer un termini mínim de 72 hores i màxim de 45 dies naturals. Es podran reduir els terminis anteriors si el tribunal ho proposa i ho accepten tots els aspirants, o aquests ho sol·liciten unànimement per escrit. Açò es farà constar en l'expedient.   
Els aspirants seran convocats en única crida, i hauran de presentar el document nacional d'identitat, permís de conducció o un altre document que, segons el tribunal, verifique la seua identitat. No presentar-se a qualsevol dels exercicis en el moment de ser nomenats, o presentar-se una vegada iniciades les proves, comporta automàticament que perden els seus drets a participar en aquest exercici i en els successius i, en conseqüència, quedaran exclosos del procés selectiu.   
No obstant això, i en supòsits de casos fortuïts o de força major que hagen impedit la presentació dels aspirants en el moment previst, sempre que estiga degudament justificat i així ho aprecie lliurement el tribunal, aquest podrà admetre realitzar l'examen els aspirants que no van comparéixer en el moment de la crida, sempre que no haja acabat la prova corresponent, i aquesta admissió no dificulte el desenvolupament del procés ni perjudique l'interés general o de tercers ni menyscabe el principi d'igualtat amb la resta d'aspirants.   
Les successives crides i convocatòries, i, en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposarà al tauler d'anuncis de l'Ajuntament o al lloc que s'assenyale en l'últim anunci. Aquesta exposició servirà, en la data en què s'inicie, com a notificació a tots els efectes.   
L'orde d'actuació dels aspirants en aquells exercicis en què no puguen actuar conjuntament estarà determinat pel sorteig previst a l'apartat 3 de l'article 10 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.   
El tribunal, excepte quan hi haja raons que justifiquen el contrari o quan per la naturalesa de les proves no siga possible, adoptarà les mesures necessàries per a garantir que els exercicis siguen corregits sense conéixer la identitat de l'aspirant.   
Els aspirants hauran d'observar en tot moment les instruccions dels membres del tribunal o del personal ajudant, col·laborador o assessor durant la realització de les proves, per a l'adequat desenvolupament d'aquestes. Qualsevol alteració en el desenvolupament normal de les proves per part d'un aspirant, quedarà indicada en l'acta corresponent, encara que eixe aspirant podrà continuar realitzant l'exercici amb caràcter condicional fins que el tribunal resolga sobre l'incident.   
Abans de començar cada exercici, i sempre que s'estime convenient durant el seu desenvolupament, els membres del tribunal, els seus ajudants o assessors comprovaran la identitat dels aspirants.   
Les proves selectives, exercicis, temaris i, si és necessari, la valoració de la fase de concurs, s'establiran en les respectives bases específiques de cada convocatòria.  
8. Relació d'aprovats  
En els supòsits d'empat en les qualificacions finals, el tribunal aplicarà les regles següents:   
a) En cas de concurs oposició, en favor de qui tinga millor puntuació en l'oposició.   
b) Si continua l'empat, o es tracta només d'oposició, es farà una proposta de nomenament a favor de qui haja obtingut major puntuació en els exercicis pràctics.   
c) Si persistix l'empat, la proposta es farà a favor de qui haja obtingut major puntuació total en els exercicis teòrics.   
d) Si encara continuara l'empat, es proposaria l'aspirant de més edat.   
La relació d'aspirants aprovats es formarà sumant la puntuació obtinguda en la fase d'oposició més l'obtinguda en la fase de concurs.  
Fase d'oposició: la nota s'obtindrà entre els qui, havent realitzat tots els exercicis obligatoris, hagen superat els que tinguen caràcter eliminatori, sumant, per a cadascun, les puntuacions obtingudes en tots els exercicis.  
Fase de concurs: la puntuació que resulte del que establixen les normes que regulen el concurs.   
Aquesta relació començarà, per orde decreixent, per l'aspirant que haja obtingut d'aquesta manera la puntuació total més alta, i acabarà, si és el cas, quan el nombre d'inclosos coincidisca amb el nombre de places convocades. És a dir, que es consideraran aprovats, entre els aspirants que han superat les proves, aquells que hagen obtingut major puntuació, en nombre no superior al de vacants convocades. Si el nombre d'aspirants indicats d'aquesta manera fóra inferior al de places convocades, les no cobertes es declararien desertes.   
9. Publicitat de les qualificacions i relació d'aprovats i proposta del tribunal  
Una vegada acabades les proves selectives de l'oposició, el tribunal farà pública al lloc o llocs de realització de l'últim exercici i al tauler d'anuncis de l'Ajuntament, així com en aquells altres que crega oportuns, la relació d'aspirants aprovats, per orde decreixent de puntuació final obtinguda, en nombre no superior al de places convocades; així mateix, el tribunal de selecció elevarà a l'òrgan competent la proposta de nomenament dels aspirants aprovats o, si es tracta de personal laboral, la proposta de contractació per temps indefinit.   
Igualment, seran exposades al tauler d'anuncis de l'Ajuntament i al lloc on s'haja fet la prova, els resultats de cada un dels exercicis, les puntuacions del concurs, i si fóra necessari, la composició de la borsa de treball corresponent que es derive del procés selectiu.   
10. Presentació de documents  
En el termini de 20 dies naturals, a comptar de l'endemà de la publicació al tauler d'anuncis de la llista d'aprovats, els aspirants aprovats pel tribunal, presentaran en el Registre General de l'Ajuntament els documents acreditatius de les condicions de capacitat i requisits exigits en les bases de la convocatòria per a la plaça a què han optat.   
Davant de la impossibilitat, degudament justificada, de presentar els documents expressats en el paràgraf anterior, podrà acreditar-se que complixen les condicions exigides en la convocatòria per mitjà de qualsevol mitjà de prova admés en dret.   
Qui tinga la condició de funcionari públic o contractat en règim laboral per qualsevol administració pública estarà exempt de justificar les condicions i els requisits exigits i acreditats quan van obtindre el seu nomenament anterior; per tant, hauran de presentar únicament la certificació del ministeri, corporació local o organisme públic del qual depenguen, justificatiu de la seua condició de funcionari o contractat i que compleixen les condicions i els requisits assenyalats.   
No obstant això, si en les bases s'exigixen condicions o requisits que no consten en el seu expedient personal, s'hauran d'acreditar en la forma abans indicada.   
La falta de presentació de la documentació dins de termini establit, excepte en els casos de força major, o quan de la presentació dels documents es desprenga l'incompliment dels requisits de les bases o supòsits de falsedat en la declaració, produirà la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal amb relació a l'aspirant i la impossibilitat d'efectuar el seu nomenament o formalitzar la contractació laboral, sense perjudici d'altres responsabilitats en què haja pogut incórrer.   
En el supòsit que l'aspirant siga exclòs per no presentar la documentació, o per falsedat d'aquesta, el tribunal incorporarà en la proposta d'aprovats el mateix nombre que el d'exclosos per les causes anteriors, sempre que hagen superat les proves selectives i pel mateix orde que resulte d'aquestes.   
11. Presa de possessió  
Qui, sense causa justificada, no prenga possessió de la plaça, com a personal funcionari o laboral, segons corresponga, en el termini de tres dies, si viu en la mateixa localitat, o d'un mes, si viu en una localitat distinta, perdrà tots els drets derivats de la superació de les proves selectives i del subsegüent nomenament conferit.   
12. Impugnacions, vinculació, modificació i publicació de les bases  
Contra les bases, l'acord aprovatori de les quals és definitiu en via administrativa, els interessats legitimats podran interposar un dels recursos següents:   
a) Amb caràcter potestatiu, recurs de reposició davant del mateix òrgan que va dictar l'acte recorregut en el termini d'un mes, comptador des de l'endemà de la publicació de les bases en el Butlletí Oficial de la Província. Si transcorre un mes des de l'endemà de la interposició del recurs de reposició sense que haja sigut resolt, podrà entendre's que ha sigut desestimat i interposar recurs contenciós administratiu, a elecció seua, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, a elecció seua, davant de la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la publicació de les bases en el Butlletí Oficial de la Província.   
Contra tots els actes administratius definitius que es deriven de les bases, podran els interessats interposar els pertinents recursos en els casos i en la forma establits en la Llei 4/1999 de modificació de la Llei 30/1992, de Règim Jurídic de les Administracions Públiques i del Procediment Administratiu Comú i en la Llei 9/1998, de 13 de juliol, Reguladora de la Jurisdicció Contenciosa Administrativa.   
Si es presenta alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els tres dies hàbils següents a l'exposició pública de les puntuacions de cada prova o exercici, serà el tribunal el que decidirà sobre aquestes en la següent sessió, i ho consignarà en la corresponent acta, tot això sense perjudici del que s'ha establit en els paràgrafs anteriors respecte a la interposició de recursos, que es regirà per les normes generals sobre procediment i règim jurídic de les administracions públiques. El mencionat termini de tres dies no operarà quan els aspirants reduïsquen aquest termini per a realització d'exercicis; en aquest cas el termini reduït serà el que opere.   
En qualsevol moment, sempre abans de la convocatòria de cada plaça, l'Alcaldia Presidència podrà modificar o deixar sense efecte les presents bases per mitjà de l'adopció de la corresponent resolució, que serà publicada de forma oportuna.   
En la resta de supòsits, per a l'anul·lació o la revisió d'ofici dels acords d'aprovació de les convocatòries, caldrà ajustar-se al que disposen els articles 102 i 106 de la Llei de Règim Jurídic de les Administracions Públiques i del Procediment Administratiu Comú.   
Les bases es publicaran íntegrament en el Butlletí Oficial de la Província i en el Diari Oficial de la Comunitat Valenciana i les respectives convocatòries s'anunciaran per mitjà d'extracte en el Butlletí Oficial de l'Estat.»  
Manuel, 26 d'abril de 2010.- L'alcalde: José Cambra Bueno.